CELEX: 62019CN0488
Language: fi
Date: 2019-06-26 00:00:00
Title: Asia C-488/19: Ennakkoratkaisupyyntö, jonka High Court (Irlanti) on esittänyt 26.6.2019 – Minister for Justice and Equality v. JR

7.10.2019   
            
            
               FI
            
            
               Euroopan unionin virallinen lehti
            
            
               C 337/5
            
         
      Ennakkoratkaisupyyntö, jonka High Court (Irlanti) on esittänyt 26.6.2019 – Minister for Justice and Equality v. JR
      (Asia C-488/19)
      (2019/C 337/05)
      Oikeudenkäyntikieli: englanti
      
         Ennakkoratkaisua pyytänyt tuomioistuin
      
      High Court
      
         Pääasian asianosaiset
      
      
         Hakija: Minister for Justice and Equality
      
         Vastapuoli: JR
      
         Ennakkoratkaisukysymykset
      
      
                  1)
               
               
                  Soveltuuko puitepäätös (1) tilanteeseen, jossa etsitty henkilö oli tuomittu ja määrätty rangaistukseen kolmannessa valtiossa mutta kyseisen kolmannen valtion ja pidätysmääräyksen antaneen valtion kahdenvälisen sopimuksen perusteella kolmannessa valtiossa annettu tuomio tunnustettiin pidätysmääräyksen antaneessa valtiossa ja pantiin täytäntöön pidätysmääräyksen antaneen valtion lakien mukaisesti?
               
            
                  2)
               
               
                  Jos kysymykseen vastataan myöntävästi ja jos kyse on olosuhteista, joissa täytäntöönpanojäsenvaltio on kansallisessa lainsäädännössään saattanut voimaan puitepäätöksen 4 artiklan 1 kohdan ja 4 artiklan 7 kohdan b alakohdan mukaisia eurooppalaisen pidätysmääräyksen harkinnanvaraisia kieltäytymisperusteita, miten täytäntöönpanosta vastaavan oikeusviranomaisen on arvioitava rikosta, joka on todettu tehdyn kolmannessa valtiossa mutta johon liittyvät olosuhteet osoittavat, että rikokseen liittyy valmistelevia toimia, jotka tehtiin pidätysmääräyksen antavassa valtiossa?
               
            
         (1)  Eurooppalaisesta pidätysmääräyksestä ja jäsenvaltioiden välisistä luovuttamismenettelyistä 13.6.2002 tehty neuvoston puitepäätös 2002/584/YOS (EYVL 2002, L 190, s. 1).